VOA ຂໍສົ່ງຄວາມສຸກ ແລະຄໍາອວຍພອນ ແກ່ທ່ານຜູ້ຟັງທຸກໆທ່ານ
ເນື່ອງໃນໂອກາດຂຶ້ນປີໃໝ່ສາກົນນີ້ VOA ໄດ້ນໍາເອົາຄໍາອວຍພອນ ຂອງບຸກຄົນສໍາຄັນໃນວົງການສື່ ແລະການບັນເທີງຂອງຊາວລາວ ມາຝາກທ່ານຜູ້ຟັງທຸກຖ້ວນໜ້າ.
ຄໍ່າຄືນວັນທີ່ 30 ເດືອນທັນວາ ສອງວັນກ່ອນເຖິງວັນປີໃໝ່ 2011 ນີ້ ທາງລາຍການ ຊີວິດຊາວລາວໃນຕ່າງແດນຂອງ VOA ຂໍສົ່ງຄວາມສຸກໃຫ້ທ່ານຜູ້ຟັງທັງຫຼາຍ ໂດຍການນໍາເອົາພອນຕ່າງໆຂອງຊາວລາວຢູ່ໃນທົ່ວໂລກ ເພື່ອອວຍພອນແລະມອບ ຄວາມສຸກໃຫ້ແກ່ທຸກໆທ່ານທີຕິດຕາມຮັບຟັງວິທະຍຸ VOA ແລະວ່າ ຈະມີຜູ້ໃດແດ່ນັ້ນ ຂໍເຊີນເຂົ້າສູ່ລາຍການແລະພົບກັບວັນນະສອນໄດ້ໃນອັນດັບຕໍ່ໄປ ຂໍກ່າວຄໍາວ່າ “ສະບາຍປີໃໝ່” ລ່ວງໜ້າ ເພາະວ່າຍັງເຫຼືອ ພຽງແຕ່ສອງວັນເທົ່ານັ້ນກໍຈະເຖິງປີໃໝ່ 2011 ແລ້ວ ແລະເນື່ອງໃນວາຣະດິຖີວັນດີຂຶ້ນປີໃໝ່ສາກົນນີ້ ວັນນະສອນໄດ້ນໍາເອົາຄໍາອວຍພອນຂອງບຸກຄົນສໍາຄັນ ໃນວົງການສື່ແລະການບັນເທີງຂອງຊາວລາວໃນທົ່ວທຸກມຸມ ໂລກມາຝາກທ່ານຜູ້ຟັງ ຂໍເຣີ່ມຕົ້ນດ້ວຍພອນປີໃໝ່ຂອງອະດີດຫົວໜ້າ ວິທະຍຸ VOA ພະແນກພາສາລາວ ທ່ານລິນທອງ ນ້ອຍນາລາ ຕິດຕາມມາດ້ວຍອະດີດສະມາຊິກຂອງ VOA ອີກທ່ານນຶ່ງ ທ່ານວໍຣະເດດ ດິດທະວົງ ພ້ອມທັງທ່ານອາຈານ ສໍ ແສງສິຣິວັນ ສ່ວນວ່າຈະມີ ນັກຮ້ອງ, ນັກສິນລະປິນທ່ານໃດແດ່ທີ່ໄດ້ສົ່ງຄວາມສຸກເປັນຄໍາອວຍພອນຜ່ານທາງ VOA ມາໃຫ້ທ່ານຜູ້ຟັງນັ້ນ ຂໍເຊີນທ່ານຮັບຟັງຈາກບົດສໍາພາດໄດ້ເລີຍ ພ້ອມດຽວກັນນີ້ ວັນນະສອນພ້ອມດ້ວຄະນະ VOA ທຸກໆທ່ານ ຂໍຖືໂອກາດນີ້ ມອບ ຄວາມສຸກ ມອບຄືນໃຫ້ທ່ານຜູ້ຟັງໂດຍການ ທີ່ຈະຕັ້ງໃຈສືບສານ ດໍາເນີນລາຍການ ວິທະຍຸ VOA ໃຫ້ເປັນທີ່ຊື່ນຊອບ ທີ່ມີທັງສາຣະແລະໃຫ້ຄວາມບັນເທີງ ແລະໃຫ້ຂໍ້ມູນ ທີ່ແມ່ນຍໍ່າ ແລະເຊື່ອຖືໄດ້ ພວກເຮົາຈະຂໍຢູ່ຄູ່ກັບທ່ານຜູ້ຟັງຕະລອດການແລະຕະລອດໄປ ສະບາຍດີປີໃໝ່ 2011 ຈາກໃຈຈິງ ຄະນະ VOA ທຸກໆຄົນ